google/wiki40b huggingface dataset:
Marija Kazimiera Kaupaitė

Marija Kazimiera Kaupaitė (1880 m. sausio 6 d. Gudeliai I, Ramygalos valsčius – 1940 m. balandžio 17 d. Čikaga) – Lietuvos katalikų vienuolė, Šv. Kazimiero seserų kongregacijos įsteigėja ir generalinė vyresnioji. Nuo 1986 m. Dievo tarnaitė.

Biografija

Brolis Antanas Kaupas. Brolio kviečiama 1897 m. atvyko į Skrantoną, susipažino su nazaretiečių vienuolijos gyvenimu. 1902–1905 m. mokėsi Šv. Kryžiaus vienuolyne Ingenbolyje (Šveicarija). 1905 m. Skrantone įstojo į Nekalčiausiosios Marijos Širdies seserų vienuolyną, 1907 m. – į Šv. Kazimiero seserų kongregaciją Mount Karmelyje, 1911 m. persikėlė į Čikagą, 1913 m. išrinkta kongregacijos generaline vyresniąja. 
1920–1934 m. gyveno Pažaislyje, čia 1920 m. įkūrė vienuolyną. Lietuvoje įsteigė pradžios ir aukštesniųjų mokyklų, ligoninių, bendradarbiavo laikraštyje „Šaltinis“ ir kitoje spaudoje.
Turkai meschetinai

Naujausia istorija

1928–1937 m. turkus meschetinus spaudė, kad šie keistų tautybę ir imtų gruziniškas pavardes.
Antrojo pasaulinio karo metais beveik visi suaugę vyrai (daugiau kaip 40000) buvo paimti į kariuomenę, daugiau kaip pusė (~26000) – žuvo.
1944 m. turkus meschetinus kartu su kurdais, hemšinais ir kai kuriomis kitomis Kaukazo tautomis, kurios turėjo glaudžius ryšius su Turkija ir kuriose sklaidė emigracijos idėjos, apkaltino ryšiais su priešais, su Turkijos žvalgyba ir priverstinai iškeldino iš Gruzijos į Kazachstaną, Kirgiziją ir Uzbekistaną. Iš viso iškeldino daugiau kaip 90000 žmonių. Jie buvo išskirstyti po gyvenvietes skirtingose tų respublikų srityse, jiems buvo draudžiama keisti gyvenimo vietą. Naujosiose vietose su turkais meschetinais susiliejo irgi į tas vietas 1948-49 m. iškeldinti turkai osmanai, kurie iki tol gyveno Abchazijoje ir Adžarijoje.
1956 m. turkams meschetinams buvo leista keisti gyvenamąją vietą. Dalis jų ėmė grįžti į Kaukazą, daugiausia į Šiaurės Kaukazą ir Kabardą-Balkariją. Dauguma turkų meschetinų liko gyventi naujosiose vietose.
1989 m. birželį Uzbekistano Ferganos slėnyje įvyko uzbekų pogromas prieš turkus meschetinus, ką sukėlė dalies uzbekų skurdas ir etninė įtampa labai tankiai apyvendintoje Ferganos slėnio dalyje. Dėl to turkus meschetinus ėmė keldinti iš Uzbekijos į Rusiją, Kazachstaną ir Azerbaidžaną.
Po 1990 m. Gruzija pradėjo priimti tuos turkus meschetinus, kurie pareikšdavo priklausą gruzinų etnosui. Turkų meschetinų grįžimas sukėlė sukėlė Samcchės-Džavachetijos regione gyvenusių armėnų protestus. Turkų meschetinų grįžimas buvo sustabdytas.
Turkija irgi priėmė turkus meschetinus, kurių didelė dalis Turkiją laikė tikrąja tėvyne, ir apgyvendindavo juos varginguose rytiniuose rajonuose, kur gyventojų daugumą sudarė kurdai. Į Turkiją imigravę turkai meschetinai tuo nebuvo patenkinti ir persikraustė į tokius Turkijos miestus kaip Bursa, Igdyras ir kt. Turkijoje turkai meschetinai Turkijos pilietybę gauna palengvinta tvarka.
Gana daug turkų meschetinų apsistojo Rusijos Krasnodaro krašto pietvakariniuose rajonuose, tačiau čia vietinė valdžia ir vietiniai kazokai į juos žiūri nepalankiai.
Nuo 2004 m. vasario Tarptautinė migracijos organizacija, padedant JAV ir Rusijos vyriausybėms, pradėjo turkų meschetinų perkeldinimo iš Krasnodaro į JAV programą. 2005 m. rugsėjo mėn. apie 21 tūkst. turkų meschetinų padavė prašymus emigracijai, o apie 5 tūkst. jau buvo persikėlę į Portlandą, Filadelfiją, Atlantą, Noksvilį ir kt. JAV miestus. Šiuo metu ši programa sustabdyta.
2007 m. birželio 22 d. Gruzijos parlamentas priėmė įstatymą, pagal kurį kvietė grįžti į Gruziją kažkada iškeldintus turkus meschetinus. Norintys turi iki 2009 m. sausio 1 d. paduoti prašymus Gruzijos ambasadose. Norinčių nėra daug.
Zambijos vyrų futbolo rinktinė

Istorija

1993 m. balandžio 27 d. Zambijos rinktinė, keliaudama Zambijos oro pajėgų lėktuvu į 1994 m. pasaulio futbolo čempionato atrankos varžybas Senegale, Gabono teritorijoje patyrė aviakatastrofą. 18 žaidėjų ir treneriai žuvo. Nelaimės išvengė tuometis rinktinės lyderis Kalusha Bwalya, kuris dėl ligos neskrido su komandos draugais, o skrido tiesiai iš Nyderlandų, kuriuose gyveno. Nepaisant tragedijos, rinktinė sėkmingai sužaidė likusį atrankos etapą ir nepateko į pasaulio čempionatą tik po kontroversiško baudinio varžybose su Maroku.
1994 m. Zambija pateko į Afrikos Tautų taurės finalą, bet ten rezultatu 2–1 pralaimėjo Nigerijai. 1996 m. zambijiečiai užėmė 3 vietą, o vėliau nebeįveikdavo grupės etapo. Situacija pasikeitė treneriu tapus prancūzui Hervė Renarui – 2010 m. jo vadovaujama komanda pasiekė ketvirfinalį, kuriame tik po baudinių pralaimėjo Nigerijai, o 2012 m. Zambija tapo žemyno čempione. Simboliška, jog zambijiečiai čempionais tapo Gabone, kur būtent 1993 m. ir įvyko aviakatastrofa.
Kreivalūpis

Siužetas

Po sunkios darbo dienos daktaras Vatsonas ilsėjosi namuose, kai kažkas paskambino į duris. Duris pravėrusi daktaro žmona atpažino seną draugė. Ši verkdama papasakojo, kadjos vyras Aiza Vitnis vėl kelias dienas „užkritęs“ opijaus rūkykloje, ir ji niekaip negali parsivesti jo namo. Vatsonas kebu išvyksta ieškoti žmogaus draugės vyro ir landynėje netikėtai susitinka užsimaskavusį bičiulį Šerloką Holmsą. Šis papasakoja apie jau kelias dienas tiriamą bylą.
Toji byla – mįslinga pono Sent Klero dingimo istorija. Jo žmona teigė prieš kelias dienas netikėtai antrame opijaus landynės aukšte išvydusi savo vyrą, kuris lyg ir pamojo jai, bet paskui staigiai dingo iš lango. Anksčiau jis ten niekados nesilankydavęs. Namo savininkas neįsileido susikrimtusios ponios Sent Kler į antrąjį aukštą, tačiau, pasikvietusi policininkus, ji pateko vidun. Čia buvo tik apsvaigęs senukas, gatvėje žinomas kaip prekeivis degtukais – valkata Hju Bunas, o kambario kampe mėtėsi kažkieno marškiniai. Ponią Sent Kler sudomino ant stalo stovinti dėžutė. Tai pasirodė besąs kaladėlių rinkinys, kokį ryte vaikams žadėjo parvežti jos vyras. Įdėmiau apieškojus landynę, prie vieno lango, žvelgiančio į Temzės potvynių metu užliejamą kanalą, pastebėta kraujo. Sulaukus atoslūgio, kanale po langu surastas pono Sent Klero švarkas, prikimštas smulkių monetų. Už galimą nužudymą suimamas kambaryje rastas valkata Hju Bunas.
Tirdamas bylą, Šerlokas Holmsas jau kelios dienos šmirinėjo toje landynėje, tikėdamasis ką nors išgirsti apie pradingėlį. Tą vakarą Nevilio Sent Klero žmona vėl nuviliama – jos vyras vis dar nerastas, ir sekliui nieko nepavyko sužinoti. Tačiau seklį nustebina žinia, jog ponia Sent Kler tądien iš savo vyro gavo laišką, esą iškilo nenumatytų problemų, bei žiedą. Šią naują mįslę Holmsas narplioja, per naktį rūkydamas pypkę.
Iš ankstaus ryto jis pažadina Vatsoną, arklininką, pasiima muilo ir išvažiuoja į miestą, tiksliau sakant, į miesto kalėjimą, kur ir randa kelias dienas ieškomą pradingėlį. Paaiškėja, kad valkata Hju Bunas yra tas pats ponas Sent Kleras, kuris visai neblogai pragyvena elgetaudamas. Holmsas susitaria su Neviliu, kad šis nebekrėstų tokių pokštų, antraip jo žmonai bus atskleistas slaptasis Sent Klero gyvenimas. Šis pasižada taip daugiau nebesielgti.
Derek Walcott

Skandalai

1981 m. Derek Walcott buvo apkaltintas Harvardo universiteto pirmakursės priekabiavimu ir 1996 m. pasiekė susitarimą dėl Bostono universiteto studentės tariamo priekabiavimo. 2009 m. jis atsisakė savo kandidatūros į Oksfordo poezijos profesoriaus vietą dėl šmeižto kampanijos, susijusios su ankstesniais kaltinimais, nors buvo favoritas. Nepaaiškėjo naujų faktų dėl garsios 1996 m. bylos. Oksfordo profesore tapo poetė Ruth Padel, kuri atsistatydino praėjus 9 dienoms, kai paaiškėjo jos dalyvavimas šmeižto kampanijoje. Jos veiksmus kritikavo daugelis žymių poetų, kurie paramos Volkotui atvirą laišką išspausdino „Times Literary Supplement“ laikraštyje. Nauju profesoriumi tapo Geoffrey Hill.
Formulė Palmer Audi

Automobilis

FPA čempionate visi lenktynininkai naudoja standartizuotą automobilį. Jis turi 1,8 litrų darbinio tūrio I formos 4 cilindrų turbokompresorinį Audi variklį, gebantį pasiekti 224 kW galią ir maksimalų 270 km/h greitį. Automobilis turi galios padidinimo galimybę, kuri laikinai suteikia papildomus 45 kW. Važiuoklė padaryta iš akyto aliuminio monokoko ir atitinka Formulės 3 saugumo reikalavimus. Naudojamos specialiai sukurtos „Avon“ padangos.

Lenktynės

Sezonas susideda iš 20 lenktynių 7 trasose. Lenktynių savaitgalis įprastai trunka dvi dienas, lenktynininkai varžosi trejose lenktynėse (išskyrus vieną etapą, kuomet vyksta tik dvejos). Pirmų ir antrų lenktynių starto pozicijos išaiškinamos kvalifikaciniais važiavimais, trečių nustatomos pagal pirmų dviejų lenktynių greičiausius ratus.

Lietuviai FPA

2009 m. Formulės Palmer Audi čempionate dalyvavo lietuvis Kazimieras Vasiliauskas, tuo pačiu metu lenktyniavęs ir Formulėje 2. Jau antrose čempionato lenktynėse užlipo ant apdovanojimų pakylos. Viso sezono metu ten pabuvojo 11 kartų (2 pergalės, 7 antros vietos ir 2 trečios), o bendroje įskaitoje liko antras, nuo čempiono atsilikęs 17 taškų.
Luninecas

Istorija

Luninecas rašytiniuose šaltiniuose minimas nuo 1540 m. Seniau mieste gyveno didelė žydų bendruomenė. Luninecas miesto statusą gavo 1940 m.
Dabikinės dvaro parkas

Dabikinės dvaro parkas – dvaro parkas Akmenės rajono savivaldybėje, šiaurės Lietuvoje.
Išplėtotas banguoto reljefo teritorijoje. Rytiniame pakraštyje išsidėsčiusi pagrindinė parko dalis sutvarkyta geometriškai. Jos viduryje ant nedidelio pakilimo stovi išlikę vienaaukščiai rūmai. Į pietus nuo jų yra apskritas parteris, kurį juosia dviejų privažiavimo kelių kilpa. Į šiaurę nuo rūmų terasuoto šlaito pakraščiais einančiomis alėjomis nusileidžiama prie seno tvenkinio.
Dvarvietės teritorijoje stovi keletas ūkinių pastatų. Buvę dvaro rūmai ir kiti statiniai gerokai apleisti.

Istorija

Dabikinės upelio slėnyje buvusį Dabikinės dvarą 1890 m. nusipirko grafas V. Zubovas. XIX a. Zubovų rūpesčiu šalia Dabikinės upelio, netoli Naujosios ir Senosios Akmenės kelio, pradėtas kurti mišraus suplanavimo parkas.
Nuo 1958 m. parkas pradėtas saugoti valstybės.
1986 m. jis paskelbtas vietinės reikšmės gamtos paminklu.

Augalija

Iš senųjų parko želdinių šalia takų ir parko pakraščiuose yra išlikusios gana gražios mažalapių liepų alėjos. Tokia alėja veda ir nuo pagrindinių rūmų link Dabikinės upelio. Nemažai senų gražių liepų auga viso parko teritorijoje. Medynuose, medžių eilėse ir grupėse vyrauja mažalapės liepos.
Arčiau rūmų – kelios didžiosios pocūgės, sibirinis kėnis ir raudonasis ąžuolas. Iš egzotinių medžių paminėtini šie: raudonlapis (aukštis – 23 m, skersmuo – 70 cm) ir paprastasis (aukštis – 25 m, skersmuo – 92 cm) bukai, melsvoji pocūgė, paprastieji kaštonai, didžialapės liepos, baltosios tuopos.
Šaltupys (Giedraičiai)

Istorija

1843 m. Giedraičių bažnyčios Status animarum knygoje minimas Šaltupio vienkiemis.
Kur skraido tik ereliai

Turinys

1943-44 m. žiemą, nukritus lėktuvui, į vokiečių nelaisvę patenka JAV armijos generolas Džordžas Karnabis. Kadangi generolas yra vienas iš planuojamo antrojo fronto organizatorių, jam išlaisvinti siunčiama bendra amerikiečių ir britų karių ekspedicija, vadovaujama majoro Smito. Jie turi patekti į sunkiai prieinamoje aukštumoje įrengtą vokiečių slaptavietę, kurioje laikomas generolas ir kurioje yra infiltruota britų agentė Merė Elison, apie kurią žino tik Smitas. Pavojingos operacijos metu paaiškėja, kad generolas, kurį jie turi išvaduoti, yra apsimetėlis, o jo išlaisvinimo operacija skirta tam, kad būtų išaiškintas dvigubas agentas, esantis Sąjungininkų vadovybėje...
2010 m. Europos lengvosios atletikos čempionatas/100 m barjerinis moterys

1 raundas

Į kitą etapą patenka po tris geriausias iš kiekvienos grupės (Q) ir keturios greičiausios pralaimėtojos (q).

Pusfinalis

Į kitą etapą patenka po tris geriausias iš kiekvienos grupės (Q) ir dvi greičiausios pralaimėtojos (q).
Dabruolė

Istorija

Nuo 1791 m. viensėdis priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiui, nuo 1929 m. Račių seniūnijai, nuo 1950 m. – Gruzdžių apylinkės kaimas. 1950–1979 m. viensėdis priklausė Gruzdžių miškų pramonės ūkiui.

Aplinkinės gyvenvietės

GRUZDŽIAI – 3,5 kmJauneikiškės – 2 kmLygudai – 4 kmDaujočiai – 1,1 kmAukštuoliai – 3 km
KURŠĖNAI – 24 kmŠIAULIAI – 16 kmRačiai – 4 km
Rick Dickinson

Rick Dickinson – britų pramoninis dizaineris.

Sinclair

Nuo 1979 metų gruodžio jis prisijungė prie Sinclair Research kompanijoje. Ten jis sukūrė dizainą ZX80, ZX81, ZX Spectrum ir Sinclair QL asmeninių kompiuterių korpusams ir klaviatūroms. Taip pat sukūrė dizainą TV80 televizoriaus korpusui. Dickinson yra pabaigęs Niukaslo politechnikos institutą. Prie Sinclair kompanijos prisijungė dar prieš įgydamas mokslinį laipsnį.

Po Sinclair

1986 metais jis įkūrė Dickinson Associates industrinio dizaino konsultacijos įmonę Kembridže. Tais pačiais metais jis sukūrė dizainą Cambridge Z88 kompiuteriui. 1987 metais jis gavo Amstrad vadovo Alan Sugar užsakymą kompanijos pirmojo nešiojamo kompiuterio dizaino koncepcijai.
Dickinson Associates taip pat sukūrė Gizmondo delninio įrenginio dizainą.
2018 metų balandžio 24 dieną mirė nuo vėžio.
Turokas

Turokas (angl. Turok) – fiktyvus JAV komiksų veikėjas, atsiradęs komiksuose, kuriuos išleido kompanija Western Publishing, gavusi licenciją iš Dell Comics. Veikėjas pirmiausia pasirodė 1954 metais komiksų serijoje Four Color Comics #596, vėliau pelnė atskirą vardą – „Turokas, akmens sūnus“ (angl. Turok, Son of Stone). Vėliau su šiuo personažu komiksus išleido kompanijos Gold Key Comics ir Valiant Comics.

Knygos

Po kompiuterinių žaidimų sėkmės buvo išleista keletas fantastinių romanų su Turoku. Pirmoji knyga - „Kario kelias“ (angl. Way of the Warrior). Antroji – „Blogio sėklos“ (Seeds of Evil), o paskutinė – „Naikinimo kelias“ (Path Of Destruction).

Animacinis filmas

2008 pradžioje Classic Media išleido 70 minučių animacinį filmą „Turokas, akmens sūnus“ (Turok: Son of Stone), kuriam scenarijų parašė Evan Baily ir Tony Bedard.
Sent Džonsas (Kanada)

Istorija

Sent Džonsas – seniausias anglų įkurtas miestas Šiaurės Amerikoje. Džonas Kabotas miesto pakrantėse lankėsi 1497 m., o miestas oficialiai įkurtas 1583 m., nors dar 1519 m. portugalų žemėlapiuose minimas San Žuanas. Pirmieji pastovūs gyventojai Sent Džonse įsikūrė 1605 m.
Mano vardas Khanas

Siužetas

Pagrindinis filmo veikėjas – Aspergerio sindromą turintis Rizvanas Khanas. Mirus motinai jis išvažiuoja į San Fransiską, kur įsikūręs jo brolis Zakiras. Zakiras Rizvaną įdarbina kosmetikos gaminių platintoju, o šis dirbdamas susipažįsta su kirpėja Mandira, kuri gyvena su sūnumi Samiru iš pirmosios santuokos. Neilgai trukus Rizvanas ir Mandira susituokia, nepaisydami nepalankaus Zakiro požiūrio į šią sąjungą.
Šeimos gyvenimas klostosi sėkmingai, kol neįvyksta rugsėjo 11-osios įvykiai. Kadangi Rizvano ir jo šeimos narių pavardė Khan, jais, kaip ir kitais JAV gyvenančiais musulmonais, imama nepasitikėti. Ypač žeminamas Samiras - nuo jo nusisuka draugas Rizas, mat pastarojo tėvas žūsta Afganistane. Mokykloje Rizas ir Samiras susimuša, tuo pasinaudoję keli vaikinai įsivelia į konfliktą ir mirtinai sužaloja Samirą.
Šio įvyko sukrėsta Mandira apkaltina Rizvaną, kad nelaimė įvyko dėl jo pavardės bei sarkastiškai liepia Rizvanui nueiti pas JAV prezidentą ir pasakyti, jog Khanas nėra teroristas. Rizvanas šiuos žodžius priima tiesiogiai ir iškeliauja ieškoti prezidento. Tačiau susitikti akis į akį nesiseka. Per vieną iš prezidento vizitų Rizvanas prasibrovęs pro minią sušunka „Mano vardas Khanas ir aš ne teroristas“, tačiau jis suimamas ir pradedamas tardyti kaip teroristas. Šią istoriją paviešina du žurnalistai, užfiksavę Rizvano pareiškimą. Khano įkalinimas duoda akstiną JAV musulmonų judėjimui. Jis išleidžiamas, papasakoja apie tai, jog girdėjo, kaip mečetėje kurstomas terorizmas, ir išvyksta gelbėti uragano nusiaubto juodaodžių kaimelio. Ten jį suranda įduoto musulmono šalininkas ir jš sužaloja. Khanas pasveiksta ir, vedamas Mandiros bei daugybės gerbėjų, susitinka su naujai išrinktu šalies prezidentu.
Verslava

Aplinkinės gyvenvietės

Antalieptė – 3 km
Zokoriai – 4 km 
 Baibiai – 5 km
Gargždelės akmuo su dubeniu

Apibūdinimas

Dubenėtas akmuo rusvas, stambiagrūdis, apskritas, 1,2 m skersmens, 70 cm aukščio, grubiai aptašytais šonais. Viršutinė plokštuma nuolaidėja link kraštų. Ties jos viduriu iškaltas netaisyklingo cilindro pavidalo plokščiadugnis dubuo, kurio skersmuo viršuje 50 cm, gylis – 8 cm.
Teritorijos plotas – 2 m². Guli senojo sodybos kelio kairėje pusėje, pietvakarinėje Orvydų sodybos-muziejaus dalyje.

Istorija

Akmuo atvilktas XX a. pabaigoje iš melioruojamų apylinkės laukų, esančių Alkupio aukštupyje.
1991 m. žvalgė Lietuvos kultūros paveldo mokslinis centras, 2011 m. – Julius Kanarskas.
1992 m. buvo įrašytas į naujai išaiškinamų istorijos ir kultūros paminklų sąrašą, šiuo metu saugomas kaip kultūros paminklo – Viliaus Orvydo kūrybos ir kolekcijos vietos sudėtinė dalis.
Pagal analogijas datuojamas I tūkstantmečiu – II tūkstantmečio I puse.
Mokyklos miuziklas

Mokyklos miuziklas (angl. High School Musical) – Disney Channel filmas, sukurtas Kenio Ortegos 2006 metais.
Liaudies ūkio taryba

Liaudies ūkio taryba (rus. совет народного хозяйства), sovnarchozas – 1917–1932 m. ir 1957–1965 m. TSRS pramonės ir statybos decentralizuoto valdymo institucija.

Istorija

Nuo 1917 m. veikė Tarybų Rusijos Aukščiausioji liaudies ūkio taryba ir vietinės (gubernijų, rajonų ir apskričių) liaudies ūkio tarybos, vėliau įkurtos šakinės Aukščiausiosios liaudies ūkio tarybos, kurios valdė svarbiausias ūkio šakas ir net finansus. Liaudies ūkio taryba pirmiausia turėjo atkurti karo sugriautą ūkį. Tarybų Rusijos pavyzdžiu liaudies ūkio tarybos įkurtos Ukrainoje ir kitose tarybinėse respublikose 1919 m. sausio 20 d. įkurta Lietuvos ir Baltarusijos Aukščiausioji liaudies ūkio taryba). Aukščiausioji liaudies ūkio taryba turėjo liaudies ūkio komisariato statusą. 1932 m. teritorinė gamybinė liaudies ūkio taryba ūkio valdymo sistema pakeista šakine – iki 1946 m. valdė liaudies ūkio komisariatai. Vietoje TSRS Aukščiausiosios liaudies ūkio tarybos įkurti Sunkiosios, Lengvosios ir Miško pramonės liaudies komisariatai, vėliau įkurta daugiau komisariatų. 1946–1957 m. komisariatus pakeitė ministerijos.

1957–1965 m. liaudies ūkio tarybos

1957 m. N. Chruščiovo iniciatyva šakinė ūkio valdymo sistema vėl pakeista teritorine gamybine – ministerijos buvo panaikintos, vietoj jų sudaryta ekonominių teritorinių rajonų liaudies ūkio taryba. Panaikinus ministerijas nebeveikė centralizuoto ūkio valdymo principas, būdingas TSRS, todėl 1960 m. įkurta Rusijos TFSR, Ukrainos TSR ir Kazachijos TSR respublikinės liaudies ūkio tarybos (kitose respublikose jos įkurtos dar 1957 m.), o 1963 m. – TSRS Aukščiausioji liaudies ūkio taryba ir sąjunginiai kai kurių pramonės šakų komitetai. Liaudies ūkio taryboms nepavykus, kaip planuota, padidinti TSRS planinio ūkio produktyvumo jos 1965 m. panaikintos ir vėl grįžta prie centralizuoto šakinio ūkio valdymo modelio – įkurtos sąjunginės, sąjunginės respublikinės ir respublikinės ministerijos.
1957–1965 m. Lietuvos TSR vietiniai ūkiniai vadovai sugebėjo, naudodamiesi liaudies ūkio taryba, labiau atsižvelgti į vietos poreikius ir šiek tiek sistemingiau bei sparčiau nei visoje TSRS plėtoti ūkį.
Lygumų Švč. Trejybės bažnyčia

Istorija

Apie 1426 m. Lygumų dvare pastatyta koplyčia. Dvaras 1436 m. išlaikė nuolatinį kunigą. Dvarininkas Liucijus Viekavičius 1524–1526 m. Kruojos pakrantėje pastatė bažnyčią. Jos išlaikymui paskyrė Šantauskų palivarką, žemės ir smuklę. Bažnyčią XVI a. antrojoje pusėje - 1630 m. buvo pasisavinę evangelikai reformatai. XVII a. įkurta altarija. Jai 1760 m. kunigas S. Bukauskas dovanojo 2,5 dešimtinės pievų. Klebonas Kristupas Volfas su parapijiečiais 1790 m. pastatė naują medinę bažnyčią. XIX a. (iki 1864 m.) veikė parapinė mokykla.
1832 m. bažnyčiai priklausė Lygumų miestelis ir Ruslelių kaimas. Rusijos valdžia 1842 m. parapijai paliko 33 dešimtines žemės. Klebonas J. Beniusevičius nupirko 6 valakus ganyklų ir dovanojo parapijai. Klebono Juozapo Korsako rūpesčiu architektas Nikolajus Andrejevas 1902 m. suprojektavo mūrinę bažnyčią (sąmatinė vertė 49 000 rublių).
1905 m. projektas patvirtintas, leista statyti. Statybos metu pamaldos laikinai vyko Lygumų kapinių koplyčioje. Klebono Jurgio Rupkos iniciatyva ir parapijiečių lėšomis dabartinė mūrinė bažnyčia 1908–1914 m. pastatyta. Ją 1915 m. konsekravo vyskupas Pranciškus Karevičius. 1908–1914 m. veikė Lietuvių katalikų blaivybės draugijos skyrius. Klebonas P. Svilas 1936 m. išpuošė bažnyčios vidų. Įsigyti 3 varpai (kainavo 30 000 litų).
Vietinių gyventojų pasakojimuose minima, kad statant bažnyčią 1908-1914 visi miestelėnai statyboms kaupė naminių paukščių kiaušinių lukštus. Lukštai - kalcio ir kreidos šaltinis, skirti įmaišyti į tuometinį jungiamąjį mišinį. Cemento tada dar nebuvo arba neturėjo.

Architektūra

Bažnyčia neogotikinė, lotyniško kryžiaus plano, vienabokštė, su apside. Vidus 3 navų. Aukšta šventoriaus tvora sumūryta iš akmenų.
Plomėnų ežeras

Legenda

Pasak legendos, ežeras atsiradęs iš didžiojo Lietuvos kunigaikščio Vytauto žirgo šlapimo.
Bangos uola

Bangos uola (angl. Wave Rock) yra natūraliai susiformavusi uola Australijoje, nutolusi 4 km į rytus nuo Haideno, Vakarinėje Australijoje. Jos vardas atspindi jos formą - uola atrodo lyg didelė, lygi banga iš akmens. Šis nuostabus gamtos kūrinys susikūrė dėka erozijos. Pati uola – 15 m aukščio ir 110 m ilgio, daugiausia sudaryta iš granito.
Jos neįprastą formą dar labiau paryškina ant jos augantys tamsiai juodi dumbliai, kurie sezoniškai pakeičia spalvą į rusvą.

Geologija

Bangos uola yra tik dalis didžiosios Haideno uolos, kurioje yra šimtai uolų, tokių kaip Corrigin uola. Šios uolos susiformavo prieš 3000 milijonus metų.
Šalia šios uolos yra kita žinoma – Hipopotamo Žiovulys.
Talka

Talka - viso ar dalies kaimo bendras telktinis darbas; padėjimas ko dirbti, pagelbėjimas; pagalbos (talkos) darbai. Dažniausiai paplitę žemės ūkyje. Tai tokie ūkio darbai, susiję su žemės, miškų ir vidaus vandenų ūkio produkcijos gamyba (pvz., bulviakasis), jos paruošimu realizuoti ir kitais šios veiklos darbais. Juos rengia organizatorius, t. y. fizinis asmuo, kuris organizuoja (kviečia) pagalbos (talkos) darbus žemės ar namų ūkyje ir kurio naudai šie darbai atliekami.

Talkininkas

Talkininkas – asmuo, padedantis talkos metu. LRV nutarimu Lietuvoje anksčiau buvo apibrėžta, kad talkininkas turo būti „ne jaunesnis kaip 13 metų fizinis asmuo (talkos dalyvis), pagal tarpusavio susitarimą su pagalbos (talkos) darbų organizatoriumi atliekantis neapmokamą darbą žemės ar namų ūkyje“. Buvo nustatyta, kad pagalbos (talkos) darbų trukmė kiekvienam talkininkui negali būti ilgesnė kaip 3 dienos iš eilės.

Lietuva

Talkos Lietuvoje žinomos nuo senovės.
Teisiškai talka kurį laiką buvo reglamentuota. Ji buvo apibrėžta fizinių asmenų telktinė tarpusavio pagalba žemės ar namų ūkio darbams dirbti (LR Vyriausybės 2001 m. gruodžio 11 d. nutarimas Nr. 1500). Tai buvo reikalinga, siekiant užtikrinti pagalbos (talkos) darbų atlikimo sąlygų ir tvarkos teisėtumą, užkertant kelią nelegaliam darbui.
Leonas Mitkus

Biografija

Baigė Luobos septynmetę mokyklą, 1961 m. baigė Sedos vidurinę mokyklą. 1973 m. baigė Lietuvos žemės ūkio akademiją, inžinierius mechanikas.
Baigęs vidurinę mokyklą pradėjo dirbti Mažeikių elektrotechnikos gamykloje, nusiųstas į Vilniaus mokymo kombinatą lankė konstruktorių braižytojų kursus. Po dvejų mokslo metų grįžęs į Mažeikių elektrotechnikos gamyklą paskirtas vyr. inžinieriumi mechaniku. 1973 m. Mažeikių rajono Renavo tarybinio ūkio vyr. inžinierius mechanikas. 1978 m. perėjo dirbti į Mažeikių rajono žemės ūkio valdybą, nuo 1995 m. Mažeikių rajono savivaldybės administracijos Žemės ūkio skyriaus vyr. specialistas.
Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos narys.
2003–2006 m., 2007–2011 m. ir nuo 2011 m. Mažeikių rajono savivaldybės tarybos narys. 
Sutuoktinė Aldona, vaikai Rimantas, Daiva.